Vandag se sportnuusTennis By die Shangai Meesters lyk van die enkelspel-uitslae in die ronde van 32 só: Die elfde gekeurde Kevin Anderson is deur die ongekeurde Jan-Lennard Struff uitgeskakel. Die eerste gekeurde Rafael Nadal het maklik met Jared Donaldson afgereken terwyl die tweede gekeurde Roger Federer hard moes werk om Diego Schwartzman uit te skakel. In die dubbelspel het Suid-Afrika se Raven Klaasen en Rajeev Ram deurgedring na die kwarteind. By die Hong Kong Ope vir vroue was daar twee verassings in die ronde van 16. Die tweede gekeurde Venus Williams asook die vierde gekeurde Agnieszka Radwańska is albei uitgeskakel. Gholf Krieket Rugby Motorwedrenne Die Moto GP van Japan se eerste oefenrondes word môre gejaag. Die voorloper in die kampioenskap, Marc Marquez, het gesê hy is gereed vir die finale fase van die reeks terwyl hy ’n aanslag maak op sy vierde titel. Sokker Die MTN8-eindstryd word komende Saterdag om 19:00 in die Moses Mabhida Stadion in Durban gespeel. Cape Town City sal teen SuperSport United uitdraf.